CELEX: 32017D2071
Language: lv
Date: 2017-11-13 00:00:00
Title: Padomes Lēmums (KĀDP) 2017/2071 (2017. gada 13. novembris), ar ko ieceļ Eiropas Savienības Īpašo pārstāvi Dienvidkaukāzā un saistībā ar krīzi Gruzijā

14.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 295/55
            
         PADOMES LĒMUMS (KĀDP) 2017/2071
   (2017. gada 13. novembris),
   ar ko ieceļ Eiropas Savienības Īpašo pārstāvi Dienvidkaukāzā un saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2014. gada 8. jūlijā pieņēma Lēmumu 2014/438/KĀDP (1), ar ko Herbert SALBER kungs tika iecelts par Eiropas Savienības īpašo pārstāvi (ESĪP) Dienvidkaukāzā un saistībā ar krīzi Gruzijā.
            
         
               (2)
            
            
               Padome 2017. gada 17. februārī pieņēma Lēmumu (KĀDP) 2017/299 (2), ar ko līdz 2018. gada 30. jūnijam pagarina pilnvaru termiņu ESĪP Dienvidkaukāzā un saistībā ar krīzi Gruzijā.
            
         
               (3)
            
            
               Pēc Herbert SALBER kunga iecelšanas citā amatā, par ESĪP Dienvidkaukāzā un saistībā ar krīzi Gruzijā no 2017. gada 13. novembra būtu jāieceļ Toivo KLAAR kungs.
            
         
               (4)
            
            
               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
            
         IR PIEŅĒMUSI ŠO LĒMUMU.
   1. pants
   1.   Ar šo Eiropas Savienības īpašā pārstāvja (ESĪP) Dienvidkaukāzā un saistībā ar krīzi Gruzijā Herbert SALBER kunga pilnvaras tiek izbeigtas 2017. gada 15. augustā.
   2.   Ar šo Toivo KLAAR kungs tiek iecelts par ESĪP Dienvidkaukāzā un saistībā ar krīzi Gruzijā no 2017. gada 13. novembra līdz 2018. gada 30. jūnijam. Savas pilnvaras viņš pilda saskaņā ar Lēmumu (KĀDP) 2017/299.
   3.   Padome, pamatojoties uz Politikas un drošības komitejas novērtējumu un Savienības Augstā pārstāvja ārlietās un drošības politikas jautājumos priekšlikumu, var pieņemt lēmumu, ka ESĪP pilnvaras beidzas agrāk.
   2. pants
   Izdevumus saistībā ar administratīvo nepārtrauktību starp ESĪP pilnvaru termiņiem laikposmā no 2017. gada 15. augusta līdz 2017. gada 12. novembrim sedz no finanšu atsauces summas, kas paredzēta Lēmuma (KĀDP) 2017/299 5. panta 1. punktā.
   3. pants
   Šis lēmums stājas spēkā tā pieņemšanas dienā.
   Lēmuma 1. panta 1. punktu un 2. pantu piemēro no 2017. gada 15. augusta.
   
      Briselē, 2017. gada 13. novembrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums 2014/438/KĀDP (2014. gada 8. jūlijs), ar ko groza Eiropas Savienības īpašā pārstāvja Dienvidkaukāzā un saistībā ar krīzi Gruzijā pilnvaras un pagarina to termiņu (OV L 200, 9.7.2014., 11. lpp.).
   
      (2)  Padomes Lēmums (KĀDP) 2017/299 (2017. gada 17. februāris), ar ko pagarina pilnvaru termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā (OV L 43, 21.2.2017., 214. lpp.).